kardosdrur/scandi-wiki huggingface dataset:
Arn Lou

Arn Lou (født 23. september 1961 i Rødovre) er en dansk forfatter og filminstruktør.

Lou er opvokset i København, hvor han i 1991 blev cand.phil. i Film- og medievidenskab. Efter flere års virke som filmarbejder, debuterede Lou som filminstruktør med novellefilmen Vases or Faces fra 1994.

Foruden egne værker, har Lou arbejdet med på flere danske biograffilm, heriblandt Sprængfarlig bombe, De grønne slagtere, Adams æbler og Tempelriddernes skat. Lou vendte midlertidigt tilbage til det akademiske miljø og blev cand.it. i 2001 fra IT-Universitetet i København.


Forfatterskab 

Som følge af sit sideløbende litterære arbejde, debuterede Lou som forfatter i 2006 med den anmelderroste roman Hvad holder sammen på en sten på Forlaget Saxo. Romanen er en barsk samtidsroman om en ung mands indre kamp med at finde sig selv, og på samme tid en kritisk stillen skarpt på den danske filmbranche.

Med Lous anden roman, Tre Uger Før fra 2008, lader han sig inspirere af magisk realisme og portrætterer det at stamme. En talelidelse med en endnu ikke færdig-defineret årsag, og som alene i Danmark deles af omkring 40.000 mennesker. Herunder af forfatteren selv. Romanen sætter således for første gang meget længe fokus på et ellers gådefuldt problem.

Mellemkødet fra 2011 er Lous tredje roman og handler om nogle af de konsekvenser det kan have, ikke at få lov til at være den man er. En samtidsroman med en dyster kritik af det moderne samfund.

Romanen Operation: Nibiru 2012 ligeledes fra 2011, er Arn Lous fjerde roman. En markant anderledes roman i forhold til Lous tidligere forfatterskab, idet bogen fungerer som en spændingsroman med omdrejningspunktet omkring 2012-fænomenet.

Filmatisering 
Novellefilmen Hvem brænder børnene i helvede? fra 2010 er en film under New Danish Screen og baserer sig frit på Lous debut-roman Hvad holder sammen på en sten. Filmen er instrueret af Peter Bækkel og produceret af Nordisk Film med premiere på CPH PIX 2011.

Værker

Kilder

Eksterne henvisninger 
 
 http://www.litteratursiden.dk/forfattere/arn-lou 
 http://www.openfilm.com/users/Arn/ 

Romanforfattere fra Danmark
Filminstruktører fra Danmark
Manuskriptforfattere fra Danmark
Dansksprogede forfattere fra Danmark
Hinder

Hinder er et rockband af nyere dato (2001) fra Oklahoma City, USA. Deres stil minder en smule om Nickelback, Seether og Maroon 5.

Medlemmer 
 Austin Winkler: sanger
 Joe 'Blower' Garvey: guitarist
 Mark King: guitarist
 Mike Rodden: bassist
 Cody Hanson: trommeslager

Historie 
Hinder blev stiftet som et band i juli 2001, og Austin og Cody begyndte at skrive sange til bandet. Senere samme år skrev de kontrakt med pladeselskabet Universal.

Album 
Deres eneste kendte album hedder Extreme Behavior, og er et udtryk for bandets livsstil. De beskriver selv: dedicated to bringing back the good old decadent days when sex, drugs and rock & roll weren't dirty words, but a way of life.

Coversange 
Hinder har bl.a udgivet sangen Bed of Roses, originalt med Bon Jovi. 
Derudover har de også lavet en coverversion af sangen Born to Be Wild til NASCAR. Denne sang er oprindeligt skrevet Mars Bonfire fra bandet Steppenwolf. de har også lavet nummeret "lips of an angel" som er deres mest successrige singel

Rockgrupper fra USA
Extreme Behavior

Extreme Behavior er et album af det canadiske rockband Hinder. 

Albumet indeholder sangene:

 Get Stoned
 How Long 
 By The Way
 Nothin Good About Goodbye 
 Bliss (I Don't Wanna Know)
 Better Than Me
 Room 21
 Lips Of An Angel 
 Homecoming Queen
 Shoulda

Album fra 2005
Rockalbum fra Canada
Hvad holder sammen på en sten

Hvad holder sammen på en sten er en samtidsroman af Arn Lou, som handler om den unge Christians urealistiske drømme om at blive filminstruktør. Imidlertid har han svært ved at finde frem til det, han virkelig gerne vil fortælle, og det er først efter en afgørende konfrontation med sin egen dystre fortid, at han bliver i stand til at sætte tingene i perspektiv.

eksterne links 

 romanens hjemmeside 

Romaner fra Danmark
Eremitagen

Eremitagen kan henvise til flere emner:

 Eremitagen (Sankt Petersborg) - et russisk museum i Sankt Petersborg
 Eremitageslottet - et dansk lystslot nord for København
 Eremitage - enebolig, del af et større haveanlæg
Rick Davies

Rick Davies (født Richard Davies 22. juli 1944 i Swindon, Wiltshire, England) er en britisk musiker, som er stifter og medlem af gruppen Supertramp.

Han spillede keyboard, piano og mundharmonika på bandets mange plader. Selvom han ikke er kendt for at have en særlig karakteristisk stemme (Davies' stemme er en rå baryton i modsætning til Roger Hodgsons Jon Anderson-lignende vokal), har han komponeret mange af Supertramps sange, deriblandt hittene Goodbye Stranger, Bloody Well Right og Ain't Nobody But Me som kom på Top 20 på den amerikanske hitliste og Top 40 hittet My Kind of Lady og hitsinglen Cannonball som blev #28 i 1985.

Rick Davies ejer i øjeblikket et firma, Rick Davies Productions, som ejer ophavsretten til Supertramps optagelser.

Han giftede sig med sin kone Sue (som har været Supertramps manager siden 1984) i 1977.

Eksterne henvisninger 
 

Musikere fra England
Personer fra Swindon
Supertramp
John Helliwell

John Anthony Helliwell (født 15. februar 1945 i Todmorden, Yorkshire, England) er en britisk musiker som spiller saxofonist og lidt keyboard for rockbandet Supertramp.

Som barn sang han i et kirkekor og begyndte at spille piano (hvilke senere ville vise sig nyttigt i Supertramp hvor han spillede ekstra keyboard til livekoncerter fra 1974 til 1987 og sang baggrundssang). Han begyndte derefter at spille klarinet som 13-årig og saxofon som 15-årig.

Helliwell spillede sax i flere bands, deriblandt 60'er-bandet The Alan Bown Set (som John Anthony), før han kom med i Supertramp uofficielt efter han vandt bandet med sin humor og ydmyge personlighed i 1973 og har fortsat med Supertramp lige siden, da hans saxofonsoli senere ville blive et af Supertramps kendtetegn. Han bruger Selmer alt, tenor og bartiton saxofoner.

Når han ikke optræder med Supertramp, turnerer han med sit eget band, John Helliwell's Crème Anglaise. Han har også spillet med flere berømte musikere, såsom Thin Lizzy og Pink Floyd (han spillede saxofon på The Dogs of War bortset fra sangens saxsolo).

Han har være gift med sin kone Christine siden 1975 og har to sønner, Charles og William.

Eksterne henvisninger 
 Helliwells personlige hjemmeside
 

Saxofonister
Musikere fra England
Supertramp
David Draiman

David Michael Draiman (født 13. marts 1973 i Brooklyn) er en amerikansk sanger og sangskriver, bedst kendt som forsanger for metal-bandet Disturbed. Han voksede op i en ortodoks jødisk familie, Draiman er jødisk men ikke religiøst observant.

David har også en bror ved navn Ben som bor i Jerusalem.

Han blev optaget i bandet Disturbed i 1996, efter at have set deres audition offenliggjort i en avisannonce.

Han er en af de fem artister der har været med til at synge soundtracket til Queen of the Damned sammen med Wayne Static (Static-X), Jay Gordon (Orgy), Chester Bennington (Linkin Park), og Marilyn Manson.

Referencer

Eksterne henvisninger 

 

Musikere fra USA
Personer fra New York City
Jøder fra USA
Disturbed
Legekæden

Legekæden er en dansk detailkæde bestående af over 40 butikker i Danmark. Legekæden sælger legetøj til børn.

Butikker 
Pr. :

Eksterne henvisninger 
 Legekædens hjemmeside.

Legetøjsbutikskæder i Danmark
Supertramp (album)

Supertramp er det første album af det progressive rockband af samme navn, udgivet i juli 1970.


Spor 
Alle sange er skrevet af Rick Davies, Roger Hodgson og Richard Palmer

 "Surely" – 0:31
 "It's a Long Road" – 5:33
 "Aubade and I Am Not Like the Other Birds of Prey" – 5:17
 "Words Unspoken" – 3:59
 "Maybe I'm a Beggar" – 6:44
 "Home Again" – 1:15
 "Nothing to Show" – 4:53
 "Shadow Song" – 4:23
 "Try Again" – 12:02
 "Surely" – 3:08

Medlemmer 
 Rick Davies – orgel, mundharmonika, piano, keyboard, elektrisk piano, sang
 Roger Hodgson – akustisk guitar, basguitar, cello, flageolet, keyboard, sang
 Bob Miller – trommer
 Richard Palmer – guitar, balalajka, sang

Produktion 
 Producer: Supertramp
 Tekniker: Robin Black

Hitlister

Album 
Billboard (USA)

Eksterne henvisninger 
 

Debutalbum fra 1970
Supertramp-album
Debutalbum fra Storbritannien
Militærnægter

En militærnægter er en værnepligtig statsborger som nægter al form for militærisk aftjening af værnepligt.
Grundlaget kan være politisk, religiøst eller pacifistisk.

I Danmark administreres militærnægterordningen af Militærnægteradministrationen, der hører under Forsvarsministeriet. Militærnægtere afvikler her sædvanligvis værnepligten ved udstationering i institutioner eller virksomheder, som Militærnægteradministrationen har indgået aftale med. Arbejdet på udstationeringsstederne kan variere, men er underlagt militærnægterlovgivningen:
 Arbejdet, som en værnepligtig skal udføre på udstationeringsstedet, må ikke forudsætte en bestemt faglig uddannelse eller en forudgående  erhvervsmæssig erfaring på det pågældende område.
 En værnepligtig må ikke udfylde en ledig stilling på udstationeringsstedet.
 En værnepligtig må ikke tidligere have været ansat i eller have  haft en tilknytning til det udstationeringssted, han bliver  udstationeret til.
 En værnepligtigs ugentlige arbejdstid på et udstationeringssted er  37 timer. Heri er inkluderet pauser, hvor den værnepligtige dog skal stå  til rådighed.

Der er militærnægtere, som også afviser denne form for aftjening af værnepligt. Medlemmer af Jehovas Vidner er eksempler på religiøs og politisk militærnægtelse, hvor fængsling har været følgen.

Se også 
Militærnægterforeningen

Noter 

Samfund
Nøgleord

Nøgleord (eng. keywords) er indenfor datalogi, reserverede ord i et programmeringssprog.

Alle programmer er opbygget af forskellige symboler, som hver især har en bestemt teknisk betydning. Nøgleord er valgt af sprogdesigneren og er en del af programmeringssprogets definition. En programmør må i de fleste programmeringssprog ikke anvende disse nøgleord til navngivning af f.eks. variable eller funktioner. 

Eksempler på reservede ord i programmeringssproget Java:

Programmering
Platæa

Platæa (gr. Πλαταιαί Plataiai også latin Plataea eller Platææ) er en oldgræsk by, beliggende i det sydøstlige del af Bøotien, syd for Theben. Bedst kendt som stedet hvor Slaget ved Platæa blev udkæmpet i 479 f.Kr., hvor en alliance af græske bystater besejrede en persisk hær og dermed satte punktum for Perserkrigene. Senere, nemlig i 427 f.Kr., blev Platæa ødelagt af thebanske og spartanske hoplitter som led i den Peloponnesiske Krig, for så at blive genopført i 386 f.Kr.

Grækenland i antikken
Oldtidsbyer
Kvadratkomplettering

Kvadratkomplettering er en teknik i algebra, hvis grundlæggende formål er at reducere en variabel med et polynomium af anden grad i en ligning eller i et matematisk udtryk, så der fremkommer et lineært polynomisk udtryk i anden potens. Derved gøres det i mange sammenhænge lettere at løse ligningen.

Oversigt 

Ved kvadratkomplettering transformeres et andengradspolynomiom altså til et kvaderet lineært polynomiun og en konstant. Det betyder, at et polynomium af formen

ændres til et af formen

Det bemærkes, at koefficienterne a, b, c, d og e ovenfor selv kan være matematiske udtryk og indeholde andre variable end x.

Den vigtigste anvendelse af kvadratkomplettering er at finde løsningerne til andengradsligningen.

Almindelig formel 

For 

har vi 

Eller

Eksempler

Eksempel 1 
Et meget simpelt eksempel er:

Eksempel 2 
Et andet simpelt eksempel er at finde rødderne af: 

* kvadratkompletteringen

Eksempel 3 
Betragt problemer med at finde følgende integral:

.

Det kan gøres ved hjælp af kvadratkomplettering af nævneren. Nævneren er 

.

Når kvadratet kompletteres ved at lægge (10/2)² = 25 til x² – 10x fås det perfekte kvadrat x² – 10x + 25 = (x – 5)². Derfor fås:

.

Hvorfor integralet er

.

Eksempel 4 
Som en generalisering af eksempel 2, kan rødderne af: 
,
findes ved at omforme ligningen, så "x" og "x i anden" ikke længere optræder. For at opnå dette, kompletteres kvadratet: tag halvdelen af koefficienten til "x", kvadrer den, og læg den til på begge sider af lighedstegnet, således:

* kvadratkomplettering

Eksempel 5 (den generelle andengradsligning) 

Eksempel 4 kan generaliseres yderligere til at finde løsningerne til den generelle andengradsligning

idet der først foretages kvadratkomplettering således:

.

hvoraf

Komplekse versioner af kvadratkomplettering 

Betragt udtrykket

hvor  og  er komplekse tal,  og  er de komplexe conjugationer af henholdsvis  og , og  er et reelt tal. Dette kan udtrykkes på denne måde:

som klart er en virkelig mængde. Det er fordi

Ligeledes kan udtrykket

hvor , , ,  og  er reelle tal og  samt , udtrykkes ved kvadratet af den absolutte værdi af et komplekst tal. Defineres

så

hvorfor

Se også 
 kvadratsætningen

Algebra
Uzkoje

Uzkoje () er et historisk gods fra zar-tiden i Jasenevo rajon i den Sydvestlige administrative okrug i Moskva. 

Før 1629 tilhørte landstedet Fyrst Gagarin, hvorefter det blev købt af Maksim Stresjnev, en fætter til zarina Evdokija Stresjneva, zar Mikhail Fjodorovitjs anden hustru.

Eksterne henvisninger 

Bygninger, konstruktioner og anlæg i Moskva
Moskva Zoo

Moskva Zoo i Moskva er den største og ældste zoologiske have i Rusland.

Den blev grundlagt i 1864 af en gruppe biologer K.F. Rulje, S.A. Usov og A.P. Bogdanov, fra Moskva Statsuniversitet. I 1919 blev haven nationaliseret. I 1922 blev ejerskabet overført til byen Moskva, hvor det har været siden.

Eksterne henvisninger 

 Officiel hjemmeside
 Billeder Moskva Zoo 2010 
 Haven i begyndelsen af det 20. århundrede
 Indgangen
 Den nye bro

Zoo
Dyreparker
Lee Thornburg

Lee Thornburg er en trompetist, som har spillet sammen med flere kendte musikere og har også været medlem af grupperne Supertramp og Tower of Power. Thornburg spillede også med Wayne Cochran and the C.C. Riders i 1970'erne, hvor han blandt andre spillede sammen med reformatoren af elektrisk bas Jaco Pastorius. Han spillede med Lowell George på dennes korte turné i juni 1979 for Georges album Thanks I'll Eat It Here. Turnéen stoppede dog brat med Georges død efter to uger.

I juli 2001 kom Thornburg med i Tonight Show Band, hvor han efterfulgte Chuck Findley. 6. april 2006 kom vært Jay Leno ved et uheld til at sige at Matt Finders (basun) var bandets trompetist, da gæsten Catherine Keener spurgte Leno hvem der spillede trompet i bandet. Uden forbindelse til denne episode valgte Kevin Eubanks ikke at forny Lee Thornburgs kontrakt. Pr. 10. april 2006 er Kye Palmer trompetist i Tonight Show Band.

Trompetister fra USA
Tjek fødselsår
Supertramp
Dougie Thomson

Dougie Thomson (udtales "dugie") (født Douglas Campbell Thomson 24. marts 1951 i Glasgow, Strathclyde, Skotland) var bassist i bandet Supertramp i bandets succesperiode fra 1973 til Supertramps begyndende opløsning i 1988.

Thomsons musikalske karriere begyndte i august 1969 da han kom med i et lokalt Glasgow-band, The Beings. 
I september 1971 begyndte han at spille med The Alan Bown Set hvor han erstattede Andy Brown og arbejdede for første gang kort sammen med sin fremtidige Supertramp-kollega John Helliwell.
I februar 1972 mødte Thomson Supertramp og endte med at spille med bandet på flere koncerter som en midlertidig stand-in. 
I 1973 blev Thomson så en del af Supertramp, da han kom med i bandet som bassist og hjalp også til med forretningsledelse sammen med Dave Margereson. Han overtalte også John Helliwell til at komme med i bandet.

Thomson spillede med Supertramp på Crime of the Century, Crisis? What Crisis?, Even in the Quietest Moments, Breakfast in America, Paris, ...Famous Last Words..., Brother Where You Bound og Free as a Bird.

Efter Supertramp blev opløst i 1988, blev Thomson forlægger i musikindustrien hvor han stiftede Trinity Publishing  og arbejder med et firma i Chicago.  Han deltog ikke i Supertramps genforening i 1997 til indspilningen af albummet Some Things Never Change.

Han er også en stor ivrig sømand og ejer flere yachts.

Thomson har 3 børn, Emma, James og Kyle. Han arbejder også med JBM management, Managing New Sense, Disturbed, The Fags og Dark New Day.

Eksterne henvisninger 
 

Musikere fra Skotland
Personer fra Glasgow
Supertramp
Dansk Folkemindesamling

Dansk Folkemindesamling er statens arkiv for dagliglivets ikke-materielle kultur i Danmark.

Arkivet blev oprettet i 1904 med baggrund i bl.a. Svend Grundtvigs indsamling fra 1843. Sammen med andre forskeres optegnelser som H.F. Feilberg og Evald Tang Kristensens danner disse arkiver grundstammen i Folkemindesamlingen. Museet bevarer almindelige menneskers livsopfattelser, erindringer, traditioner, musik og historier for eftertiden. Det er her, dagligdagen udødeliggøres til glæde for fremtidens generationer. Især efter folkloristen Iørn Piøs ansættelse i Folkemindesamlingen i 1955 blev fokus også rettet på folkeviser og skillingsviser.

Folkemindesamlingen forsker desuden i alle befolkningsgruppers kultur, og det omfangsrige arkiv gemmer på flere hundrede års dokumentation af de mennesker og det samfund, der ligger til grund for Danmark i dag.

Dansk Folkemindesamling fusionerede i 2008 med Det Kongelige Bibliotek, der hører under Kulturministeriet.

Eksterne henvisninger 
 Dansk Folkemindesamlings hjemmeside
 Dagliglivets kultur Folkemindesamlingens site for folkeskolens 7.-10. klasse

Folkeminde
Danmarks arkiver og arkivalier
Etableret i 1904
Folkemindesamling
Samlinger på Det Kgl. Bibliotek
Det Kgl. Bibliotek
Den Røde Port

Den Røde Port i Moskva var et sjældent eksempel på en triumfbue bygget i barokstil. 

Den oprindelige port, som menes at være den første triumfbue i Rusland, blev bygget af træ efter ordre fra Peter den Store for at fejre hans sejr i slaget ved Poltava i 1709. Hans hustru kejserinde Katarina 1. erstattede den med en ny for at markere sin kroning i 1724. Denne bue brændte otte år senere, men den blev genopbygget i 1742 til kejserinde Elisabeth 1.'s kroningsoptog, som gik fra Kreml til Lefortovo paladset. 

I 1753 blev træbuen revet ned og erstattet med en stenbue designet af fyrst Dmitrij Ukhtomskij og fulgte trofast det, som Katarinas arkitekter havde brugt. 

Buen og en nærliggende kirke blev revet ned i 1928 for at gøre plads til, at vejen Sadovoje Koltso kunne udvides. I 1953 blev en af Stalins skyskrabere, en af de De syv søstre, rejst på pladsen. Nogle elementer fra buen kan ses på Moskva bymuseum.

Bygninger, konstruktioner og anlæg i Moskva
Triumfbuer
Indelibly Stamped

Indelibly Stamped er det andet album af det progressive rockband Supertramp, udgivet i 1971.


Spor 
Alle sange er skrevet af Rick Davies og Roger Hodgson hvis andet ikke står angivet.

 "Your Poppa Don't Mind" – 2:58
 "Travelled" – 4:15
 "Rosie Had Everything Planned" (Frank Farrell, Hodgson) – 2:58
 "Remember" – 4:00
 "Forever" – 5:05
 "Potter" – 2:23
 "Coming Home to See You" – 4:39
 "Times Have Changed" – 3:42
 "Friend in Need" – 3:08
 "Aries" – 7:25

Medlemmer 
 Rick Davies – mundharmonika, keyboard, sang
 Roger Hodgson – akustisk guitar, guitar, bas, keyboard, sang
 Kevin Currie – percussion, trommer
 Frank Farrell – bas, piano, harmonika, baggrundssang
 Dave Winthrop – fløjte, saxofon, sang

Produktion 
 Producer: Supertramp
 Tekniker: Bob Hall

Eksterne henvisninger 
 

Supertramp-album
Album fra 1971
Pimp My Ride

Pimp My Ride er et tv-show produceret af MTV. Hver episode handler om at en bil i dårlig stand skal repareres og herefter specialfremstilles. I den originale amerikanske version er rapperen Xzibit vært.

En episode af Pimp My Ride begynder typisk med at en programdeltager viser sin "faldfærdige" bil frem. Vedkommende skal overbevise MTV om hvorfor at vedkommendes bilen har behov for at blive "pimped".
Efter dette dukker rapperen Xzibit ved programdeltageren hus, hvor han tager et kik på bilen.
Xzibit joker med deltageren om de ting der er galt med bilen. Herefter lover han ejeren at han vil sørge for en komplet makeover af køretøjet.

På dansk TV har konceptet været i brug med titlen fire hjul og en overhaling.

Eksterne henvisninger
 Pimp My Ride
Official Xzibit website with Pimp My Ride episode guide

Tv-underholdningsprogrammer
Marshall McLuhan

Herbert Marshall McLuhan (født 21. juli 1911, død 31. december 1980) var en canadisk underviser, filosof og forelæser. Han var professor i engelsk litteratur, litterær kritiker og kommunikationsteoretiker. McLuhans arbejde er anset som et af hjørnestenene i studiet af medieøkologi.

Som måske en af de mest hyldede engelsklærere i det tyvende århundrede var McLuhan tilstedeværende i diskursen om medier fra sent i 1960'erne og til sin død, og han nyder fortsat stor indflydelse. McLuhan er blandt studerende af kommunikation mest kendt for udtrykkene; "Mediet er budskabet" (the medium is the message) og "global landsby" (global village).

Citater 
"Der findes ingen fjerntliggende steder. Med øjeblikkelige forbindelser er intet fjernt i tid eller rum. Det er nu." (1965) (There are no remote places. Under instant circuitry, nothing is remote in time or in space. It's now.)

"The perfection of the means of communication has given [the] average power complex of the human being an enormous extension of expression." (1953)

Referencer 

Filosoffer fra Canada
Personer fra Edmonton
Moskva Rådhus

Moskva Rådhus er en stor rød murstensbygning i det centrale Moskva stik øst for Statens Historiske Museum. Bygningen har ikke huset byadministrationen siden 1917, men anvendes i stedet nu til at huse nogle af de store samlinger fra Statens Historiske Museum.

Rådhus
Hash brown

Hash brown, Hashbrown eller hashed brown er en simpel kartoffeltilberedning. En hash brown består af revet kartoffel (nogle gange forkogt) som er stegt på panden. Nogle steder laves den med kartoflerne skåret i tern eller most.

Se også Rösti, en stort set identisk Schweizisk ret.

Kartoffelretter
Mad fra USA
Miss B. Haven

Miss B. Haven var et dansk rockband, der eksisterede i perioden 1986-1997.

Gruppens medlemmer 
 Lise Cabble, sang, sangskriver
 Mette Mathiesen, trommer, sangskriver
 Anne Vig Skoven, guitar
 Lene Eriksen, bas
 Minna Grooss, keyboard

Diskografi 
Miss B. Haven udgav følgende albums:
 Miss B. Haven (1987)
 Ice on Fire (1988 – engelsksproget udgave af Miss B. Haven)
 On Honeymoon (1988)
 Nobody's Angel (1990)
 Mellem hjerter og spar (1991)
 Miss B. Haven (1992 – engelsksproget udgave af Mellem hjerter og spar)
 Suk & Stads (1994)
 Marta Marta (1996 – engelsksproget udgave af eksisterende numre, indspillet under navnet Marta Marta)
 Mislyde (2000 – dobbelt-cd med bedste numre, liveindspilninger, ikke-udgivet materiale mm.)

Ekstern henvisning 
 

Rockgrupper fra Danmark
Musikgrupper fra 1986
Har spillet på Roskilde Festival
Ophørt i 1997
Super Bowl XXXVIII

Super Bowl XXXVIII var den 38. Super Bowl i NFL. Kampen blev spillet den 1. februar 2004 på Reliant Stadium i Houston, Texas som afslutning på 2003 sæsonen.

AFC mestrene New England Patriots besejrede NFC mestrene Carolina Panthers, 32–29, da Adam Vinatieri sparkede et 41-yard field goal med 4 sekunder tilbage.

New Englands quarterback Tom Brady blev udnævnt til Mest værdifulde spiller for anden gang på tre år.

Selv om det ikke var en del af selve kampen fandt et af de mest diskuterede øjeblikke sted under showet i pausen mellem første og anden halvleg. Under showet blottede Janet Jackson sit ene bryst under en optræden med Justin Timberlake.

38
Sport i 2004
World Bowl

World Bowl er finalen i NFL Europa og den europæiske pendant til Super Bowl.

Navnet kommer fra den første sæson i 1991, hvor det daværende World League of American Football havde hold fra flere kontinenter. Siden 1995 deltager kun europæiske hold.

Resultat 

Frankfurt Galaxy har vundet flest gange med fire gange.

Amerikansk fodbold